cyanic-selkie/wikianc huggingface dataset:
रघुवंश (साहित्यकार)
प्रमुख कार्य
रचनात्मक लेखन और साहित्यिक आलोचना के अतिरिक्त संस्कृति एवं दर्शन से सम्बन्धित क्षेत्र भी डॉ॰ रघुवंश का प्रिय कार्यक्षेत्र रहा है। सन् २००४ में उनकी पुस्तक 'पश्चिमी भौतिक संस्कृति का उत्थान और पतन' प्रकाशित हुई, जिसमें उन्होंने पश्चिमी सभ्यता की तर्क-केन्द्रित भौतिक सभ्यता की ओर उन्मुखता तथा पूर्वी संस्कृति की आत्मकेन्द्रीयता दोनों की अतियों और परिणामों पर सजगता के साथ विचार किया है। इसमें अनेक विचारकों के मतों को उन्होंने अपने चिन्तनक्रम में नये सिरे से परिभाषित किया है।
वेन्नार नदी
वेन्नार नदी (Vennar River) या वेन्नारु नदी (Vennaaru River) भारत के तमिल नाडु राज्य में बहने वाली एक नदी है। यह कावेरी नदी की एक वितरिका है, जो कावेरी के नदीमुख क्षेत्र में कावेरी से शाखा बनाकर निकलती है और बंगाल की खाड़ी में बह जाती है। वेन्नार नदी की स्वयं एक प्रमुख शाखा नदी है, जिसका नाम वेट्टार नदी है।
कदाणा बाँध
कदाणा बाँध भारत के गुजरात राज्य के महीसागर ज़िले में मही नदी पर स्थित एक बाँध है। इसका निर्माण सन् 1979 और 1989 के बीच हुआ। इस से जलविद्युत ऊर्जा का उत्पादन करा जाता है।
बाजिदपुर गाँव, बेगूसराय (बेगूसराय)
बाजिदपुर बेगूसराय, बेगूसराय, बिहार स्थित एक गाँव है।
सम्यमणि
जगन्नाथ मन्दिर, पुरी
नाम:	श्री जगन्नाथ मंदिर निर्माता:	कलिंग राजा अनंतवर्मन् चोडगंग देव जीर्णोद्धारक:	1174 ई. में ओडिआ शासक अनंग भीम देव निर्माण काल : देवता:	भगवान जगन्नाथ वास्तु कला:	कलिंग वास्तु स्थान:	पुरी, ओडिशा पुरी का श्री जगन्नाथ मंदिर एक हिन्दू मंदिर है, जो भगवान जगन्नाथ (श्रीकृष्ण) को समर्पित है। यह भारत के ओडिशा राज्य के तटवर्ती शहर पुरी में स्थित है। जगन्नाथ शब्द का अर्थ जगत के स्वामी होता है। इनकी नगरी ही जगन्नाथपुरी या पुरी कहलाती है। इस मंदिर को हिन्दुओं के चार धाम में से एक गिना जाता है। यह वैष्णव सम्प्रदाय का मंदिर है, जो भगवान विष्णु के अवतार श्री कृष्ण को समर्पित है। इस मंदिर का वार्षिक रथ यात्रा उत्सव प्रसिद्ध है। इसमें मंदिर के तीनों मुख्य देवता, भगवान जगन्नाथ, उनके बड़े भ्राता बलभद्र और भगिनी सुभद्रा तीनों, तीन अलग-अलग भव्य और सुसज्जित रथों में विराजमान होकर नगर की यात्रा को निकलते हैं। मध्य-काल से ही यह उत्सव अतीव हर्षोल्लास के साथ मनाया जाता है। इसके साथ ही यह उत्सव भारत के ढेरों वैष्णव कृष्ण मंदिरों में मनाया जाता है, एवं यात्रा निकाली जाती है। यह मंदिर वैष्णव परंपराओं और संत रामानंद से जुड़ा हुआ है। यह गौड़ीय वैष्णव संप्रदाय के लिये खास महत्व रखता है। इस पंथ के संस्थापक श्री चैतन्य महाप्रभु भगवान की ओर आकर्षित हुए थे और कई वर्षों तक पुरी में रहे भी थे।
पूर्व भारतीय उड़ीसा राज्य का पुरी क्षेत्र जिसे पुरुषोत्तम पुरी, शंख क्षेत्र, श्रीक्षेत्र के नाम से भी जाना जाता है, भगवान श्री जगन्नाथ जी की मुख्य लीला-भूमि है। उत्कल प्रदेश के प्रधान देवता श्री जगन्नाथ जी ही माने जाते हैं। यहाँ के वैष्णव धर्म की मान्यता है कि राधा और श्रीकृष्ण की युगल मूर्ति के प्रतीक स्वयं श्री जगन्नाथ जी हैं। इसी प्रतीक के रूप श्री जगन्नाथ से सम्पूर्ण जगत का उद्भव हुआ है। श्री जगन्नाथ जी पूर्ण परात्पर भगवान है और श्रीकृष्ण उनकी कला का एक रूप है। ऐसी मान्यता श्री चैतन्य महाप्रभु के शिष्य पंच सखाओं की है।
पूर्ण परात्पर भगवान श्री जगन्नाथ जी की रथयात्रा आषाढ़ शुक्ल द्वितीया को जगन्नाथपुरी में आरम्भ होती है। यह रथयात्रा पुरी का प्रधान पर्व भी है। इसमें भाग लेने के लिए, इसके दर्शन लाभ के लिए हज़ारों, लाखों की संख्या में बाल, वृद्ध, युवा, नारी देश के सुदूर प्रांतों से आते हैं।
यहाँ की मूर्ति, स्थापत्य कला और समुद्र का मनोरम किनारा पर्यटकों को आकर्षित करने के लिए पर्याप्त है। कोणार्क का अद्भुत सूर्य मन्दिर, भगवान बुद्ध की अनुपम मूर्तियों से सजा धौल-गिरि और उदय-गिरि की गुफाएँ, जैन मुनियों की तपस्थली खंड-गिरि की गुफाएँ, लिंग-राज, साक्षी गोपाल और भगवान जगन्नाथ के मन्दिर दर्शनीय है। पुरी और चन्द्रभागा का मनोरम समुद्री किनारा, चन्दन तालाब, जनकपुर और नन्दनकानन अभ्यारण् बड़ा ही मनोरम और दर्शनीय है। शास्त्रों और पुराणों में भी रथ-यात्रा की महत्ता को स्वीकार किया गया है। स्कन्द पुराण में स्पष्ट कहा गया है कि रथ-यात्रा में जो व्यक्ति श्री जगन्नाथ जी के नाम का कीर्तन करता हुआ गुंडीचा नगर तक जाता है वह पुनर्जन्म से मुक्त हो जाता है। जो व्यक्ति श्री जगन्नाथ जी का दर्शन करते हुए, प्रणाम करते हुए मार्ग के धूल-कीचड़ आदि में लोट-लोट कर जाते हैं वे सीधे भगवान श्री विष्णु के उत्तम धाम को जाते हैं। जो व्यक्ति गुंडिचा मंडप में रथ पर विराजमान श्री कृष्ण, बलराम और सुभद्रा देवी के दर्शन दक्षिण दिशा को आते हुए करते हैं वे मोक्ष को प्राप्त होते हैं। रथयात्रा एक ऐसा पर्व है जिसमें भगवान जगन्नाथ चलकर जनता 7 बीच आते हैं और उनके सुख दुख में सहभागी होते हैं। सब मनिसा मोर परजा (सब मनुष्य मेरी प्रजा है), ये उनके उद्गार है। भगवान जगन्नाथ तो पुरुषोत्तम हैं। उनमें श्रीराम, श्रीकृष्ण, बुद्ध, महायान का शून्य और अद्वैत का ब्रह्म समाहित है। उनके अनेक नाम है, वे पतित पावन हैं।
महाप्रसाद का गौरव संपादित करें रथयात्रा में सबसे आगे ताल ध्वज पर श्री बलराम, उसके पीछे पद्म ध्वज रथ पर माता सुभद्रा व सुदर्शन चक्र और अन्त में गरुण ध्वज पर या नन्दीघोष नाम के रथ पर श्री जगन्नाथ जी सबसे पीछे चलते हैं। तालध्वज रथ ६५ फीट लंबा, ६५ फीट चौड़ा और ४५ फीट ऊँचा है। इसमें ७ फीट व्यास के १७ पहिये लगे हैं। बलभद्र जी का रथ तालध्वज और सुभद्रा जी का रथ को देवलन जगन्नाथ जी के रथ से कुछ छोटे हैं। सन्ध्या तक ये तीनों ही रथ मन्दिर में जा पहुँचते हैं। अगले दिन भगवान रथ से उतर कर मन्दिर में प्रवेश करते हैं और सात दिन वहीं रहते हैं। गुंडीचा मन्दिर में इन नौ दिनों में श्री जगन्नाथ जी के दर्शन को आड़प-दर्शन कहा जाता है। श्री जगन्नाथ जी के प्रसाद को महाप्रसाद माना जाता है जबकि अन्य तीर्थों के प्रसाद को सामान्यतः प्रसाद ही कहा जाता है। श्री जगन्नाथ जी के प्रसाद को महाप्रसाद का स्वरूप महाप्रभु बल्लभाचार्य जी के द्वारा मिला। कहते हैं कि महाप्रभु बल्लभाचार्य की निष्ठा की परीक्षा लेने के लिए उनके एकादशी व्रत के दिन पुरी पहुँचने पर मन्दिर में ही किसी ने प्रसाद दे दिया। महाप्रभु ने प्रसाद हाथ में लेकर स्तवन करते हुए दिन के बाद रात्रि भी बिता दी। अगले दिन द्वादशी को स्तवन की समाप्ति पर उस प्रसाद को ग्रहण किया और उस प्रसाद को महाप्रसाद का गौरव प्राप्त हुआ। नारियल, लाई, गजामूंग और मालपुआ का प्रसाद विशेष रूप से इस दिन मिलता है।
जनकपुर में भगवान जगन्नाथ दसों अवतार का रूप धारण करते हैं। विभिन्न धर्मो और मतों के भक्तों को समान रूप से दर्शन देकर तृप्त करते हैं। इस समय उनका व्यवहार सामान्य मनुष्यों जैसा होता है। यह स्थान जगन्नाथ जी की मौसी का है। मौसी के घर अच्छे-अच्छे पकवान खाकर भगवान जगन्नाथ बीमार हो जाते हैं। तब यहाँ पथ्य का भोग लगाया जाता है जिससे भगवान शीघ्र ठीक हो जाते हैं। रथयात्रा के तीसरे दिन पंचमी को लक्ष्मी जी भगवान जगन्नाथ को ढूँढ़ते यहाँ आती हैं। तब द्वैतापति दरवाज़ा बंद कर देते हैं जिससे लक्ष्मी जी नाराज़ होकर रथ का पहिया तोड़ देती है और हेरा गोहिरी साही पुरी का एक मुहल्ला जहाँ लक्ष्मी जी का मन्दिर है, वहाँ लौट जाती हैं। बाद में भगवान जगन्नाथ लक्ष्मी जी को मनाने जाते हैं। उनसे क्षमा माँगकर और अनेक प्रकार के उपहार देकर उन्हें प्रसन्न करने की कोशिश करते हैं। इस आयोजन में एक ओर द्वैताधिपति भगवान जगन्नाथ की भूमिका में संवाद बोलते हैं तो दूसरी ओर देवदासी लक्ष्मी जी की भूमिका में संवाद करती है। लोगों की अपार भीड़ इस मान-मनौव्वल के संवाद को सुनकर खुशी से झूम उठती हैं। सारा आकाश जै श्री जगन्नाथ के नारों से गूँज उठता है। लक्ष्मी जी को भगवान जगन्नाथ के द्वारा मना लिए जाने को विजय का प्रतीक मानकर इस दिन को विजयादशमी और वापसी को बोहतड़ी गोंचा कहा जाता है। रथयात्रा में पारम्परिक सद्भाव, सांस्कृतिक एकता और धार्मिक सहिष्णुता का अद्भुत समन्वय देखने को मिलता है।
श्री जगन्नाथ जी की रथयात्रा में भगवान श्री कृष्ण के साथ राधा या रुक्मिणी नहीं होतीं बल्कि बलराम और सुभद्रा होते हैं। उसकी कथा कुछ इस प्रकार प्रचलित है - द्वारिका में श्री कृष्ण रुक्मिणी आदि राज महिषियों के साथ शयन करते हुए एक रात निद्रा में अचानक राधे-राधे बोल पड़े। महारानियों को आश्चर्य हुआ। जागने पर श्रीकृष्ण ने अपना मनोभाव प्रकट नहीं होने दिया, लेकिन रुक्मिणी ने अन्य रानियों से वार्ता की कि, सुनते हैं वृन्दावन में राधा नाम की गोपकुमारी है जिसको प्रभु ने हम सबकी इतनी सेवा निष्ठा भक्ति के बाद भी नहीं भुलाया है। राधा की श्रीकृष्ण के साथ रहस्यात्मक रास लीलाओं के बारे में माता रोहिणी भली प्रकार जानती थीं। उनसे जानकारी प्राप्त करने के लिए सभी महारानियों ने अनुनय-विनय की। पहले तो माता रोहिणी ने टालना चाहा लेकिन महारानियों के हठ करने पर कहा, ठीक है। सुनो, सुभद्रा को पहले पहरे पर बिठा दो, कोई अंदर न आने पाए, भले ही बलराम या श्रीकृष्ण ही क्यों न हों।
अचानक नारद के आगमन से वे तीनों पूर्व वत हो गए। नारद ने ही श्री भगवान से प्रार्थना की कि हे भगवान आप चारों के जिस महाभाव में लीन मूर्तिस्थ रूप के मैंने दर्शन किए हैं, वह सामान्य जनों के दर्शन हेतु पृथ्वी पर सदैव सुशोभित रहे। महाप्रभु ने तथास्तु कह दिया।
रथ यात्रा का प्रारंभ संपादित करें कहते हैं कि राजा इन्द्रद्युम्न, जो सपरिवार नीलांचल सागर (उड़ीसा) के पास रहते थे, को समुद्र में एक विशालकाय काष्ठ दिखा। राजा के उससे विष्णु मूर्ति का निर्माण कराने का निश्चय करते ही वृद्ध बढ़ई के रूप में विश्वकर्मा जी स्वयं प्रस्तुत हो गए। उन्होंने मूर्ति बनाने के लिए एक शर्त रखी कि मैं जिस घर में मूर्ति बनाऊँगा उसमें मूर्ति के पूर्णरूपेण बन जाने तक कोई न आए। राजा ने इसे मान लिया। आज जिस जगह पर श्रीजगन्नाथ जी का मन्दिर है उसी के पास एक घर के अंदर वे मूर्ति निर्माण में लग गए। राजा के परिवारजनों को यह ज्ञात न था कि वह वृद्ध बढ़ई कौन है। कई दिन तक घर का द्वार बंद रहने पर महारानी ने सोचा कि बिना खाए-पिये वह बढ़ई कैसे काम कर सकेगा। अब तक वह जीवित भी होगा या मर गया होगा। महारानी ने महाराजा को अपनी सहज शंका से अवगत करवाया। महाराजा के द्वार खुलवाने पर वह वृद्ध बढ़ई कहीं नहीं मिला लेकिन उसके द्वारा अर्द्धनिर्मित श्री जगन्नाथ, सुभद्रा तथा बलराम की काष्ठ मूर्तियाँ वहाँ पर मिली।
महाराजा और महारानी दुखी हो उठे। लेकिन उसी क्षण दोनों ने आकाशवाणी सुनी, 'व्यर्थ दु:खी मत हो, हम इसी रूप में रहना चाहते हैं मूर्तियों को द्रव्य आदि से पवित्र कर स्थापित करवा दो।' आज भी वे अपूर्ण और अस्पष्ट मूर्तियाँ पुरुषोत्तम पुरी की रथयात्रा और मन्दिर में सुशोभित व प्रतिष्ठित हैं। रथयात्रा माता सुभद्रा के द्वारिका भ्रमण की इच्छा पूर्ण करने के उद्देश्य से श्रीकृष्ण व बलराम ने अलग रथों में बैठकर करवाई थी। माता सुभद्रा की नगर भ्रमण की स्मृति में यह रथयात्रा पुरी में हर वर्ष होती है।
कल्पना और किंवदंतियों में जगन्नाथ पुरी का इतिहास अनूठा है। आज भी रथयात्रा में जगन्नाथ जी को दशावतारों के रूप में पूजा जाता है, उनमें विष्णु, कृष्ण और वामन भी हैं और बुद्ध भी। अनेक कथाओं और विश्वासों और अनुमानों से यह सिद्ध होता है कि भगवान जगन्नाथ विभिन्न धर्मो, मतों और विश्वासों का अद्भुत समन्वय है। जगन्नाथ मन्दिर में पूजा पाठ, दैनिक आचार-व्यवहार, रीति-नीति और व्यवस्थाओं को शैव, वैष्णव, बौद्ध, जैन यहाँ तक तांत्रिकों ने भी प्रभावित किया है। भुवनेश्वर के भास्करेश्वर मन्दिर में अशोक स्तम्भ को शिव लिंग का रूप देने की कोशिश की गई है। इसी प्रकार भुवनेश्वर के ही मुक्तेश्वर और सिद्धेश्वर मन्दिर की दीवारों में शिव मूर्तियों के साथ राम, कृष्ण और अन्य देवताओं की मूर्तियाँ हैं। यहाँ जैन और बुद्ध की भी मूर्तियाँ हैं पुरी का जगन्नाथ मन्दिर तो धार्मिक सहिष्णुता और समन्वय का अद्भुत उदाहरण है। मन्दिर कि पीछे विमला देवी की मूर्ति है जहाँ पशुओं की बलि दी जाती है, वहीं मन्दिर की दीवारों में मिथुन मूर्तियों चौंकाने वाली है। यहाँ तांत्रिकों के प्रभाव के जीवंत साक्ष्य भी हैं। सांख्य दर्शन के अनुसार शरीर के २४ तत्वों के ऊपर आत्मा होती है। ये तत्व हैं- पंच महातत्व, पाँच तंत्र माताएँ, दस इन्द्रियों और मन के प्रतीक हैं। रथ का रूप श्रद्धा के रस से परिपूर्ण होता है। वह चलते समय शब्द करता है। उसमें धूप और अगरबत्ती की सुगंध होती है। इसे भक्तजनों का पवित्र स्पर्श प्राप्त होता है। रथ का निर्माण बुद्धि, चित्त और अहंकार से होती है। ऐसे रथ रूपी शरीर में आत्मा रूपी भगवान जगन्नाथ विराजमान होते हैं। इस प्रकार रथयात्रा शरीर और आत्मा के मेल की ओर संकेत करता है और आत्मदृष्टि बनाए रखने की प्रेरणा देती है। रथयात्रा के समय रथ का संचालन आत्मा युक्त शरीर करती है जो जीवन यात्रा का प्रतीक है। यद्यपि शरीर में आत्मा होती है तो भी वह स्वयं संचालित नहीं होती, बल्कि उस माया संचालित करती है। इसी प्रकार भगवान जगन्नाथ के विराजमान होने पर भी रथ स्वयं नहीं चलता बल्कि उसे खींचने के लिए लोक-शक्ति की आवश्यकता होती है।
सम्पूर्ण भारत में वर्षभर होने वाले प्रमुख पर्वों होली, दीपावली, दशहरा, रक्षा बंधन, ईद, क्रिसमस, वैशाखी की ही तरह पुरी का रथयात्रा का पर्व भी महत्त्वपूर्ण है। पुरी का प्रधान पर्व होते हुए भी यह रथयात्रा पर्व पूरे भारतवर्ष में लगभग सभी नगरों में श्रद्धा और प्रेम के साथ मनाया जाता है। जो लोग पुरी की रथयात्रा में नहीं सम्मिलित हो पाते वे अपने नगर की रथयात्रा में अवश्य शामिल होते हैं। रथयात्रा के इस महोत्सव में जो सांस्कृतिक और पौराणिक दृश्य उपस्थित होता है उसे प्राय: सभी देशवासी सौहार्द्र, भाई-चारे और एकता के परिप्रेक्ष्य में देखते हैं। जिस श्रद्धा और भक्ति से पुरी के मन्दिर में सभी लोग बैठकर एक साथ श्री जगन्नाथ जी का महाप्रसाद प्राप्त करते हैं उससे वसुधैव कुटुंबकम का महत्व स्वत: परिलक्षित होता है। उत्साहपूर्वक श्री जगन्नाथ जी का रथ खींचकर लोग अपने आपको धन्य समझते हैं। श्री जगन्नाथपुरी की यह रथयात्रा सांस्कृतिक एकता तथा सहज सौहार्द्र की एक महत्वपूर्ण कड़ी के रूप में देखी जाती{स्रोतहीन|date=अगस्त 2012}} सम्यमणि ध्रुमसेन का पिता और कौरव सेना का एक योद्धा था।
राष्ट्रीय सुरक्षा परिषद (भारत)
भारत की राष्ट्रीय सुरक्षा परिषद एक कार्यकारी सरकारी एजेंसी है जिसे राष्ट्रीय सुरक्षा और रणनीतिक हित के मामलों पर प्रधानमंत्री कार्यालय को सलाह देने का काम सौंपा गया है। इसकी स्थापना भारत के पूर्व प्रधानमंत्री अटल बिहारी वाजपेयी ने १९ नवंबर १९९८ को ब्रजेश मिश्रा के साथ पहले राष्ट्रीय सुरक्षा सलाहकार के रूप में की थी। राष्ट्रीय सुरक्षा परिषद के गठन से पहले इन गतिविधियों की देखरेख पूर्ववर्ती प्रधानमंत्री के प्रधान सचिव द्वारा की जाती थी।
सदस्यों
राष्ट्रीय सुरक्षा सलाहकार के अलावा रक्षा प्रमुख, उप राष्ट्रीय सुरक्षा सलाहकार, रक्षा मंत्री, विदेश, गृह, भारत सरकार के वित्त मंत्री और नीति आयोग के उपाध्यक्ष सदस्य हैं। राष्ट्रीय सुरक्षा परिषद की। प्रधानमंत्री राष्ट्रीय सुरक्षा परिषद की बैठक की अध्यक्षता कर सकते हैं (उदाहरण के लिए प्रधानमंत्री ने पाकिस्तान के साथ बढ़े तनाव पर चर्चा करने के लिए राष्ट्रीय सुरक्षा परिषद पोस्ट पुलवामा की बैठक की अध्यक्षता की)। अन्य सदस्यों को इसकी मासिक बैठकों में भाग लेने के लिए आमंत्रित किया जा सकता है, जब भी आवश्यक हो।
संगठनात्मक संरचना
राष्ट्रीय सुरक्षा परिषद भारत में राष्ट्रीय सुरक्षा प्रबंधन प्रणाली की त्रिस्तरीय संरचना का शीर्ष निकाय है। तीन स्तरों में सामरिक नीति समूह, राष्ट्रीय सुरक्षा सलाहकार बोर्ड और संयुक्त खुफिया समिति से सचिवालय शामिल हैं।
सामरिक नीति समूह
सामरिक नीति समूह राष्ट्रीय सुरक्षा परिषद की त्रिस्तरीय संरचना का पहला स्तर है। यह राष्ट्रीय सुरक्षा परिषद के निर्णय लेने वाले तंत्र का केंद्रक बनाता है। राष्ट्रीय सुरक्षा सलाहकार अजीत डोभाल समूह के अध्यक्ष हैं और इसमें निम्नलिखित सदस्य शामिल हैं:
सामरिक नीति समूह सामरिक रक्षा समीक्षा, अल्पकालिक और दीर्घकालिक सुरक्षा खतरों का एक खाका, साथ ही प्राथमिकता के आधार पर संभावित नीति विकल्प भी करता है।
राष्ट्रीय सुरक्षा सलाहकार बोर्ड
राष्ट्रीय सुरक्षा सलाहकार बोर्ड को पहले राष्ट्रीय सुरक्षा सलाहकार और भारतीय विदेश सेवा के पूर्व सदस्य ब्रजेश मिश्रा द्वारा सोचा गया था। राष्ट्रीय सुरक्षा सलाहकार बोर्ड में सरकार के बाहर प्रतिष्ठित राष्ट्रीय सुरक्षा विशेषज्ञों का एक समूह शामिल है। सदस्य आमतौर पर वरिष्ठ सेवानिवृत्त अधिकारी, नागरिक के साथ-साथ सैन्य, शिक्षाविद और नागरिक समाज के विशिष्ट सदस्य होते हैं जो आंतरिक और बाहरी सुरक्षा, विदेशी मामलों, रक्षा, विज्ञान और प्रौद्योगिकी और आर्थिक मामलों में विशेषज्ञता रखते हैं।
बोर्ड महीने में नयूतनम एक बार और आवश्यकतानुसार अधिक बार मिलता है। यह राष्ट्रीय सुरक्षा परिषद को एक दीर्घकालिक पूर्वानुमान और विश्लेषण प्रदान करता है और इसे संदर्भित नीतिगत मुद्दों के समाधान और समाधान की सिफारिश करता है। शुरू में बोर्ड का गठन एक वर्ष के लिए किया गया था लेकिन उसके बाद २००४-०६ से बोर्ड को द्विवर्षीय पुनर्गठन किया।
पूर्व विदेश सचिव श्याम सरण की अध्यक्षता वाले पिछले राष्ट्रीय सुरक्षा सलाहकार बोर्ड का कार्यकाल जनवरी २०१५ में समाप्त हो गया था। इसमें १४ सदस्य थे।
नए बोर्ड को रूस में पूर्व भारतीय राजदूत (२०१४-१६) पीएस राघवन को प्रमुख के रूप में रखते हुए जुलाई २०१८ में पुनर्गठित किया गया है। इसका कार्यकाल दो साल का होता है।
संयुक्त खुफिया समिति
भारत सरकार की संयुक्त खुफिया समिति आसूचना ब्यूरो, रिसर्च एंड एनालिसिस विंग और सैन्य, नौसेना और वायु खुफिया निदेशालयों से खुफिया डेटा का विश्लेषण करती है और इस प्रकार घरेलू और विदेशी खुफिया जानकारी का विश्लेषण करती है। संयुक्त खुफिया समिति का अपना सचिवालय है जो कैबिनेट सचिवालय के अधीन काम करता है।
साइबर सुरक्षा
राष्ट्रीय साइबर सुरक्षा रणनीति राष्ट्रीय सुरक्षा परिषद सचिवालय में राष्ट्रीय साइबर सुरक्षा समन्वयक के कार्यालय द्वारा तैयार की जाती है। राष्ट्रीय सुरक्षा सलाहकार की अध्यक्षता में राष्ट्रीय सुरक्षा परिषद और राष्ट्रीय सूचना बोर्ड साइबर सुरक्षा निगरानी के तहत भारत की साइबर सुरक्षा नीति तैयार करने में मदद कर रहे हैं। इसका उद्देश्य महत्वपूर्ण सूचना अवसंरचना सहित साइबर स्पेस को हमले, क्षति, दुरुपयोग और आर्थिक जासूसी से बचाना है।
२०१४ में राष्ट्रीय तकनीकी अनुसंधान संगठन के तहत नेशनल क्रिटिकल इंफॉर्मेशन इंफ्रास्ट्रक्चर प्रोटेक्शन सेंटर ने क्रिटिकल इंफॉर्मेशन इंफ्रास्ट्रक्चर के संरक्षण को अनिवार्य कर दिया। २०१५ में रणनीतिक साइबर सुरक्षा मुद्दों पर प्रधान मंत्री को सलाह देने के लिए राष्ट्रीय साइबर सुरक्षा समन्वयक का कार्यालय बनाया गया था। नोडल इकाई के मामले में भारत की भारतीय कंप्युटर आपातकाल प्रतिक्रिया दल इलेक्ट्रॉनिक्स और सूचना प्रौद्योगिकी मंत्रालय के तहत एक महत्वपूर्ण भूमिका निभा रही है।
१५ जून २०२१ को भारत सरकार ने दूरसंचार क्षेत्र पर राष्ट्रीय सुरक्षा निर्देश के प्रभाव में आने का संकेत देते हुए विश्वसनीय दूरसंचार पोर्टल लॉन्च किया। नतीजतन १५ जून २०२१ से दूरसंचार सेवा प्रदाताओं को अनिवार्य रूप से अपने नेटवर्क में केवल उन नए उपकरणों को कनेक्ट करना आवश्यक है जिन्हें विश्वसनीय स्रोतों से विश्वसनीय उत्पाद के रूप में नामित किया गया है।
संदर्भ
<references group="" responsive="1">
सतनीक
१८ वें दिन युद्ध समाप्त होने के पश्चात रात्री में सतनीक और उसके अन्य भाइयों का अश्वत्थामा ने सोते समय वध कर दिया।
प्रागैतिहासिक चिकित्सा
रोग एवं मृत्यु दर
कुछ बीमारियाँ और व्याधियां आज की तुलना में प्रागैतिहासिक काल में अधिक आम थीं; इस बात के सबूत हैं कि कई लोग अस्थिसंध्यार्ति से पीड़ित थे, जो संभवतः भारी वस्तुओं को उठाने के कारण हुआ होगा, जो उनके समाज में एक दैनिक और आवश्यक कार्य रहा होगा। उदाहरण के लिए, लट्टे पत्थरों का परिवहन, नवपाषाण युग के दौरान शुरू की गई एक प्रथा, जिसमें पत्थरों को खींचते समय पीठ के निचले हिस्से का अत्यधिक विस्तार और बलाघूर्ण शामिल था, जिसने रीढ़ की हड्डी में सूक्ष्म अस्थिभग्न और बाद में कशेरुका संधिग्रह के विकास में योगदान दिया होगा। एंटीसेप्टिक्स, उचित सुविधाओं या रोगाणुओं के ज्ञान के बिना, कटने, चोट लगने और हड्डी टूटने जैसी चीजें संक्रमित होने पर बहुत गंभीर हो जाती थीं, क्योंकि उनके पास संक्रमण का इलाज करने के पर्याप्त तरीके नहीं थे। रिकेट्स , हड्डी की विकृति और हड्डी की बर्बादी ( अस्थिमृदुता ) के भी प्रमाण हैं, जो विटामिन डी की कमी के कारण होता है ।
प्रागैतिहासिक काल में जीवन प्रत्याशा कम थी, लगभग 25-40 वर्ष,  जिसमें पुरुष महिलाओं की तुलना में अधिक समय तक जीवित रहते थे; महिलाओं और शिशुओं के एक साथ पाए जाने के पुरातात्विक साक्ष्य से पता चलता है कि कई महिलाओं की प्रसव के दौरान मृत्यु हो गई होगी, शायद पुरुषों की तुलना में महिलाओं में कम जीवन प्रत्याशा इसी कारण है। प्रागैतिहासिक मनुष्यों के छोटे जीवन काल के लिए एक और संभावित स्पष्टीकरण कुपोषण हो सकता है; इसके अलावा, शिकारियों के रूप में पुरुषों को कभी-कभी महिलाओं की तुलना में बेहतर भोजन मिलता होगा, जिसके परिणामस्वरूप महिलाओं में रोग प्रतिरोधक क्षमता कम होती है।
दंत चिकित्सा
दांत में छेद करके उसे भरने का सबसे पहला उदाहरण 13,000 साल पहले इटली में मिलता है, जहां एक दांत को बिटुमेन, बाल और पौधे के फाइबर के मिश्रण से भरा जाता था। वर्तमान पाकिस्तान में बलूचिस्तान प्रांत के मेहरगढ़ में पुरातत्वविदों ने पाया कि प्रारंभिक हड़प्पा काल (लगभग 3300 ईसा पूर्व) के सिंधु घाटी सभ्यता के लोगों को आयुर्विज्ञान और दंत चिकित्सा का ज्ञान था । यह खोज तब हुई जब परीक्षण करने वाले जैविक नृविज्ञानी, मिसौरी विश्वविद्यालय के प्रोफेसर एंड्रिया कुकिना, एक आदमी के दांत साफ कर रहे थे। बाद में उसी क्षेत्र में किए गए शोध में 7,000 ईसा पूर्व के दांतों को खोदे जाने के प्रमाण मिले।
अहीरवाटी भाषा
अहीरवाटी एक हिन्द-आर्य भाषा है, जिसे हरियाणा-राजस्थानी भाषा के रूप में वर्गीकृत किया गया है। यह अहीरवाल, दिल्ली,  राजस्थान, रेवाड़ी, महेंद्रगढ़, गुड़़गांव में बोली जाती है। प्रसिद्ध इतिहासकार रॉबर्ट वान रसेल अहिरवाटी के अनुसार  अहीर समुदाय की भाषा है और हरियाणा, राजस्थान और दिल्ली में बोली जाती है।
रेवाड़ी, महेन्द्रगढ़, गुरगांव, कोटकासिम, कोटपुटली, बंसूर, दक्षिण दिल्ली, बहरोड़, दक्षिण-पश्चिम दिल्ली, और मुंदवावार को अहीरवाटी बोलने वाले क्षेत्र का केंद्र माना जा सकता है।
अहीरवाटी बोली राजस्थान में अलवर जिले के बहरोड़, मुण्डावर, किशनगढ़ के पश्चिमी भाग व कोटपूतली के उत्तरी भाग में बोली जाती है। यह बांगरु (हरियाणवी) तथा मेवाती बोली के बीच की कड़ी है। चूँकि अहीरवाटी बोली के क्षेत्र को 'राठ' कहा जाता है, इसीलिए इसे 'राठी बोली' भी कहते हैं।
जोधराज द्वारा रचित हम्मीर रासो महाकाव्य अहीरवाटी बोली में ही लिखा गया है।
रवीन्द्र कालिया
हिंदी साहित्य में रवींद्र कालिया की ख्याति उपन्यासकार, कहानीकार और संस्मरण लेखक के अलावा एक ऐसे बेहतरीन संपादक के रूप में है, जो मृतप्राय: पत्रिकाओं में भी जान फूंक देते हैं। रवींद्र कालिया हिंदी के उन गिने-चुने संपादकों में से एक हैं, जिन्हें पाठकों की नब्ज़ और बाज़ार का खेल दोनों का पता है। 11 नवम्बर, 1939 को जालंधर में जन्मे रवीन्द्र कालिया हाल ही में भारतीय ज्ञानपीठ के निदेशक पद से सेवानिवृत्त हुए हैं, उन्होंने ‘नया ज्ञानोदय’ के संपादन का दायित्व संभालते ही उसे हिंदी साहित्य की अनिवार्य पत्रिका बना दिया।
धर्मयुग में रवींद्र कालिया के योगदान से सारा साहित्य-जगत परिचित है। रवीन्द्र कालिया ग़ालिब छुटी शराब में लिखते हैं “मोहन राकेश ने अपने मोटे चश्‍मे के भीतर से खास परिचित निगाहों से देखते हुए उनसे पूछा / ‘बम्‍बई जाओगे?' / ‘बम्बई ?' कोई गोष्‍ठी है क्‍या?' / ‘नहीं, ‘धर्मयुग' में।' / ‘धर्मयुग' एक बड़ा नाम था, सहसा विश्‍वास न हुआ। / उन्‍होंने अगले रोज़ घर पर बुलाया और मुझ से सादे काग़ज़ पर ‘धर्मयुग' के लिए एक अर्ज़ी लिखवायी और कुछ ही दिनों में नौकरी ही नहीं, दस इन्‍क्रीमेंट्‌स भी दिलवा दिये....”
रवीन्द्रजी ने वागर्थ, गंगा जमुना, वर्ष का प्रख्यात कथाकार अमरकांत पर एकाग्र अंक, मोहन राकेश संचयन, अमरकांत संचयन सहित अनेक पुस्तकों का संपादन किया है।
हाल ही में उन्होंने साहित्य की अति महत्वपूर्ण ३१ वर्षों से प्रकशित हो रही ‘वर्तमान साहित्य’ में सलाहकार संपादक का कार्यभार सम्हाला है।
सुखदेव
सुखदेव (पंजाबी: ਸੁਖਦੇਵ ਥਾਪਰ; जन्म: 15 मई 1907; मृत्यु: 23 मार्च 1931) का पूरा नाम सुखदेव थापर था। सुखदेव थापर ने लाला लाजपत राय का बदला लिया था | इन्होने भगत सिंह को मार्ग दर्शन दिखाया था | इन्होने ही लाला लाजपत राय जी से मिलकर चंद्रशेखर आजाद जी को मिलने कि इच्छा जाहिर कि थी | भारतीय स्वतंत्रता संग्राम के एक प्रमुख क्रान्तिकारी थे। उन्हें भगत सिंह और राजगुरु के साथ २३ मार्च १९३१ को फाँसी पर लटका दिया गया था। इनके बलिदान को आज भी सम्पूर्ण भारत में सम्मान की दृष्टि से देखा जाता है। सुखदेव भगत सिंह की तरह बचपन से ही आज़ादी का सपना पाले हुए थे। ये दोनों 'लाहौर नेशनल कॉलेज' के छात्र थे। दोनों एक ही वर्ष पंजाब में पैदा हुए और एक ही साथ शहीद हो गए।
व्यक्तिगत जीवन
सुखदेव थापर का जन्म पंजाब के शहर लुधियाना में हिन्दू खत्री परिवार, श्रीयुत् रामलाल थापर व श्रीमती रल्ली देवी के घर विक्रमी सम्वत १९६४ के वैशाख मास में शुक्ल पक्ष तृतीया तदनुसार १५ मई १९०७ को उपरान्त पौने ग्यारह बजे हुआ था। जन्म से तीन माह पूर्व ही पिता का स्वर्गवास हो जाने के कारण इनके ताऊ अचिन्तराम ने इनका पालन पोषण करने में इनकी माता को पूर्ण सहयोग किया। सुखदेव की तायी जी ने भी इन्हें अपने पुत्र की तरह पाला।
ता हा
सूरा '''ता. हा.''' (इंग्लिश: Ta-Ha) इस्लाम के पवित्र ग्रन्थ कुरआन का 20 वां सूरा या अध्याय है। इसमें 135 आयतें हैं।
नाम
सूरा ता.हा. या सूरा ताहा का नाम पहली आयत में शब्द ता. हा. आया है इसी को लक्षण के रूप में इस सूरा का नाम दे दिया गया है।
अवतरणकाल
मक्कन सूरा अर्थात पैग़म्बर मुहम्मद के मक्का के निवास के समय अवतरित हुई। इस सूरा का अवतरणकाल सूरा मरयम के अवतरणकाल के निकट ही का है। सम्भव है यह हबशा की हिजरत के समय या उसके पश्चात् अवतरित हुई हो। जो भी हो यह विश्वस्त है कि हज़रत उमर (रजि.) के इस्लाम स्वीकार करने से पहले यह सूरा अवतरित हो चुकी थी, (क्योंकि अपनी बहन फ़ातिमा बिन्ते ख़त्ताब (रजि.) के घर पर यही सूरा पढ़कर वे मुसलमान हुए थे।) और यह हबशा की हिजरत से थोड़े समय के बाद ही की घटना है।
विषय और वार्ता
मौलाना सैयद अबुल आला मौदूदी इस सूरा की लिखते हैं कि सूरा का आरम्भ इस तरह होता है कि “ ऐ मुहम्मद! यह कुरआन तुम पर इसलिए नहीं उतारा गया है कि अकारण बैठे-बिठाए तुमको एक संकट में डाल दिया जाए। तुमसे यह अपेक्षित नहीं है कि हठधर्म लोगों के दिलों में ईमान पैदा करके दिखाओ। यह तो बस एक नसीहत और याददिहानी है ताकि जिसके दिल में ईश्वर का भय हो वह सुनकर सीधा हो जाए। " इस भूमिका के पश्चात् सहसा हज़रत मूसा (अलै) का किस्सा छेड़ दिया गया है। जिस वातावरण में यह क़िस्सा सुनाया गया है, उसकी परिस्थितियों से मिल-जुलकर, यह मक्कावालों से कुछ और बातें करता दिखाई देता है, जो उसके शब्दों से नहीं बल्कि उसकी पंक्तियों के मध्य से व्यक्त हो रही हैं। उन बातों को स्पष्ट करने से पहले यह बात अच्छी तरह समझ लीजिए कि अरब में बड़ी संख्या में यहूदियों की मौजूदगी और अरबवालों पर यहूदियों के ज्ञान और विवेक को उच्चता के कारण, तथा रोम और हबशा के ईसाई - राज्यों के प्रभाव से भी अरबों में साधारणतः हज़रत मूसा (अलै) को अल्लाह का पैग़म्बर स्वीकार किया जाता था। इस तथ्य को दृष्टि में रखने के बाद अब देखिए कि वे बातें क्या हैं जो इस क़िस्से की पंक्तियों के मध्य से मक्कावालों पर ज़ाहिर की गई हैं
(1) अल्लाह किसी को पैग़म्बरी (किसी सामान्य अभिघोषणा के साथ) प्रदान नहीं किया करता। पैग़म्बरी तो जिसको भी दी गई है कुछ इसी तरह रहस्यात्मक ढंग से दी गई है, जैसे हज़रत मूसा (अलै) को दी गई थी, अब तुम्हें क्यो इस बात पर आश्चर्य है कि मुहम्मद (सल्ल) सहसा नबी बनकर तुम्हारे सामने आ गए।
(2) जो बात आज मुहम्मद (सल्ल) पेश कर रहे हैं (अर्थात् एकेश्वरवाद और परलोकवाद) ठीक वही बात नुबूवत के पद पर नियुक्त करते समय अल्लाह ने मूसा (अलै) को सिखाई थी।
(3) फिर जिस तरह आज मुहम्मद (सल्ल) को बिना किसी साज़ - सामान और सेना के अकेला कुरैश के मुक़ाबले में सत्य के आह्वान का ध्वजवाहक बनाकर खड़ा कर दिया गया है, ठीक इसी तरह मूसा (अलै) भी अचानक इतने बड़े काम पर नियुक्त कर दिए गए थे कि जाकर फ़िरऔन जैसे दमनकारी सम्राट को सरकशी से बाज़ आने का उपदेश दें। कोई सेना उनके साथ भी नहीं भेजी गई थी।
(4) जो आक्षेप और संदेह और आरोप और चाल और अत्याचार के हथकण्डे मक्कावाले आज मुहम्मद (सल्ल.) के मुक़ाबले में इस्तेमाल कर रहे हैं, उनसे बढ़ चढ़कर वही सब हथियार फ़िरऔन ने मूसा (अलै.) के मुक़ाबले में इस्तेमाल किए थे। फिर देख लो कि किस तरह वह अपने सभी उपायों में असफल हुआ और अन्ततः कौन प्रभावी रहा। इस सम्बन्ध में स्वयं मुसलमानों को भी एक निश्शब्द सान्त्वना दी गई है कि अपनी बे-साज़ो-समानी (के बावजूद तुम ही प्रभावी रहोगे) इसी के साथ मुसलमानों के समक्ष मिस्र के जादूगरों का आदर्श भी प्रस्तुत किया गया है कि जब सत्य उनपर प्रकट हो गया तो वे बेधड़क उस पर ईमान ले आए और फ़िरऔन के प्रतिशोध का भय उन्हें बाल बराबर भी ईमान की राह से न हटा सका। अन्त में बनी इसराईल (इसराईल की सन्तान) के इतिहास से एक साक्ष्य प्रस्तुत करते हुए यह भी बताया गया है कि देवताओं और उपास्यों के गढ़े जाने का आरम्भ किस हास्यास्पद ढंग से हुआ करता है और यह कि ख़ुदा के पैग़म्बर इस घिनौनी चीज़ का नाम और चिह्न तक अवशेष रहने के कभीपक्ष में नहीं रहे हैं। अतः आज इस बहुदेववाद और मूर्तिपूजा का जो विरोध मुहम्मद (सल्ल.) कर रहे हैं, वह पैग़म्बरी के इतिहास में कोई पहली घटना नहीं है।
इस तरह मूसा (अलै.) के क़िस्से के रूप में उन सभी मामलों पर प्रकाश डाला गया है जो उससमय उनके और नबी (सल्ल.) के पारस्पारिक संघर्ष से सम्बन्ध रखते थे। इसके बाद एक संक्षिप्त उपदेश दिया गया है कि प्रत्येक दशा में यह क़ुरआन एक नसीहत और अनुस्मरण है। उस पर कान धरोगे तो अपना ही भला करोगे। न मानोगे तो स्वयं बुरा परिणाम देखोगे। फिर आदम (अलै.) का क़िस्सा बयान करके यह बात समझाई गई है कि जिस राह पर तुम लोग चल रहे हो, यह वास्तव में शैतान का अनुसरण है। ग़लती और उसपर हठ अपने पाँव पर कुल्हाड़ी मारना है, जिसका नुक़सान आदमी को ही भुगतना पड़ेगा, किसी दूसरे का कुछ न बिगड़ेगा।
अन्त में नबी (सल्ल.) और मुसलमानों को समझाया गया है कि ईश्वर किसी क़ौम को उसके कुन और इनकार पर तुरन्त नहीं पकड़ लेता, बल्कि संभलने के लिए पर्याप्त अवसर देता है। अतः घबराओ नहीं। धैर्य के साथ इन लोगों के अत्याचार को सहन करते चले जाओ और नसीहत का हक़ अदा करते रहो ।
इस सिलसिले में नमाज़ की ताकीद की गई है, ताकि ईमानवालों में धैर्य, सहनशीलता, सन्तोष , ईश्वरीय फ़ैसले पर राज़ी रहने और आत्मनिरीक्षण के वे गुण । पैदा हों जो सत्य के प्रचार की सेवा के लिए अभीष्ट है।
सुरह ता. हा. (ताहा) का अनुवाद
अल्लाह के नाम से जो दयालु और कृपाशील है।
20|2|हमने तुमपर यह क़ुरआन इसलिए नहीं उतारा कि तुम मशक़्क़त में पड़ जाओ
20|3|यह तो बस एक अनुस्मृति है, उसके लिए जो डरे,
20|4|भली-भाँति अवतरित हुआ है उस सत्ता की ओर से, जिसने पैदा किया है धरती और उच्च आकाशों को
20|5|वह रहमान है, जो राजासन पर विराजमान हुआ
20|6|उसी का है जो कुछ आकाशों में है और जो कुछ धरती में है और जो कुछ इन दोनों के मध्य है और जो कुछ आर्द्र मिट्टी के नीचे है
20|8|अल्लाह, कि उसके सिवा कोई पूज्य-प्रभू नहीं। उसके नाम बहुत ही अच्छे हैं।
20|9|क्या तुम्हें मूसा की भी ख़बर पहुँची?
20|10|जबकि उसने एक आग देखी तो उसने अपने घरवालों से कहा, "ठहरो! मैंने एक आग देखी है। शायद कि तुम्हारे लिए उसमें से कोई अंगारा ले आऊँ या उस आग पर मैं मार्ग का पता पा लूँ।"
20|11|फिर जब वह वहाँ पहुँचा तो पुकारा गया, "ऐ मूसा!
20|12|मैं ही तेरा रब हूँ। अपने जूते उतार दे। तू पवित्र घाटी 'तुवा' में है
20|13|मैंने तुझे चुन लिया है। अतः सुन, जो कुछ प्रकाशना की जाती है
20|14|निस्संदेह मैं ही अल्लाह हूँ। मेरे सिवा कोई पूज्य-प्रभु नहीं। अतः तू मेरी बन्दगी कर और मेरी याद के लिए नमाज़ क़ायम कर
20|15|निश्चय ही वह (क़ियामत की) घड़ी आनेवाली है - शीघ्र ही उसे लाऊँगा, उसे छिपाए रखता हूँ - ताकि प्रत्येक व्यक्ति जो प्रयास वह करता है, उसका बदला पाए
20|16|अतः जो कोई उसपर ईमान नहीं लाता और अपनी वासना के पीछे पड़ा है, वह तुझे उससे रोक न दे, अन्यथा तू विनष्ट हो जाएगा
20|17|और ऐ मूसा! यह तेरे दाहिने हाथ में क्या है?"
20|18|उसने कहा, "यह मेरी लाठी है। मैं इसपर टेक लगाता हूँ और इससे अपनी बकरियों के लिए पत्ते झाड़ता हूँ और इससे मेरी दूसरी ज़रूरतें भी पूरी होती है।"
20|19|कहा, "डाल दे उसे, ऐ मूसा!"
20|20|अतः उसने डाल दिया। सहसा क्या देखते है कि वह एक साँप है, जो दौड़ रहा है
20|21|कहा, "इसे पकड़ ले और डर मत। हम इसे इसकी पहली हालत पर लौटा देंगे
20|22|और अपने हाथ अपने बाज़ू की ओर समेट ले। वह बिना किसी ऐब के रौशन दूसरी निशानी के रूप में निकलेगा
20|23|इसलिए कि हम तुझे अपनी बड़ी निशानियाँ दिखाएँ
20|24|तू फ़िरऔन के पास जा। वह बहुत सरकश हो गया है।"
20|25|उसने निवेदन किया, "मेरे रब! मेरा सीना मेरे लिए खोल दे
20|26|और मेरे काम को मेरे लिए आसान कर दे
20|27|और मेरी ज़बान की गिरह खोल दे।
20|28|कि वे मेरी बात समझ सकें
20|29|और मेरे लिए अपने घरवालों में से एक सहायक नियुक्त कर दें,
20|30|हारून को, जो मेरा भाई है
20|31|उसके द्वारा मेरी कमर मज़बूत कर
20|32|और उसे मेरे काम में शरीक कर दें,
20|33|कि हम अधिक से अधिक तेरी तसबीह करें
20|34|और तुझे ख़ूब याद करें
20|35|निश्चय ही तू हमें खूब देख रहा है।"
20|36|कहा, "दिया गया तुझे जो तूने माँगा, ऐ मूसा!
20|37|हम तो तुझपर एक बार और भी उपकार कर चुके है
20|38|जब हमने तेरी माँ के दिल में यह बात डाली थी, जो अब प्रकाशना की जा रही है,
20|39|कि उसको सन्दूक में रख दे; फिर उसे दरिया में डाल दे; फिर दरिया उसे तट पर डाल दे कि उसे मेरा शत्रु और उसका शत्रु उठा ले। मैंने अपनी ओर से तुझपर अपना प्रेम डाला। (ताकि तू सुरक्षित रहे) और ताकि मेरी आँख के सामने तेरा पालन-पोषण हो
20|40|याद कर जबकि तेरी बहन जाती और कहती थी, क्या मैं तुम्हें उसका पता बता दूँ जो इसका पालन-पोषण अपने ज़िम्मे ले ले? इस प्रकार हमने फिर तुझे तेरी माँ के पास पहुँचा दिया, ताकि उसकी आँख ठंड़ी हो और वह शोकाकुल न हो। और हमने तुझे भली-भाँति परखा। फिर तू कई वर्ष मदयन के लोगों में ठहरा रहा। फिर ऐ मूसा! तू ख़ास समय पर आ गया है
20|41|हमने तुझे अपने लिए तैयार किया है
20|42|जो, तू और तेरी भाई मेरी निशानियो के साथ; और मेरी याद में ढ़ीले मत पड़ना
20|43|जाओ दोनों, फ़िरऔन के पास, वह सरकश हो गया है
20|44|उससे नर्म बात करना, कदाचित वह ध्यान दे या डरे।"
20|45|दोनों ने कहा, "ऐ हमारे रब! हमें इसका भय है कि वह हमपर ज़्यादती करे या सरकशी करने लग जाए।"
20|46|कहा, "डरो नहीं, मै तुम्हारे साथ हूँ। सुनता और देखता हूँ
20|47|अतः जाओ, उसके पास और कहो, हम तेरे रब के रसूल है। इसराईल की सन्तान को हमारे साथ भेज दे। और उन्हें यातना न दे। हम तेरे पास तेरे रब की निशानी लेकर आए है। और सलामती है उसके लिए जो संमार्ग का अनुसरण करे!
20|48|निस्संदेह हमारी ओर प्रकाशना हुई है कि यातना उसके लिए है, जो झुठलाए और मुँह फेरे।"
20|49|उसने कहा, "अच्छा, तुम दोनों का रब कौन है, मूसा?"
20|50|कहा, "हमारा रब वह है जिसने हर चीज़ को उसकी आकृति दी, फिर तदनुकूव निर्देशन किया।"
20|51|उसने कहा, "अच्छा तो उन नस्लों का क्या हाल है, जो पहले थी?"
20|52|कहा, "उसका ज्ञान मेरे रब के पास एक किताब में सुरक्षित है। मेरा रब न चूकता है और न भूलता है।"
20|53|"वही है जिसने तुम्हारे लिए धरती को पालना (बिछौना) बनाया और उसने तुम्हारे लिए रास्ते निकाले और आकाश से पानी उतारा। फिर हमने उसके द्वारा विभिन्न प्रकार के पेड़-पौधे निकाले
20|55|उसी से हमने तुम्हें पैदा किया और उसी में हम तुम्हें लौटाते है और उसी से तुम्हें दूसरी बार निकालेंगे।"
20|56|और हमने फ़िरऔन को अपनी सब निशानियाँ दिखाई, किन्तु उसने झुठलाया और इनकार किया।-
20|57|उसने कहा, "ऐ मूसा! क्या तू हमारे पास इसलिए आया है कि अपने जादू से हमको हमारे अपने भूभाग से निकाल दे?
20|58|अच्छा, हम भी तेरे पास ऐसा ही जादू लाते है। अब हमारे और अपने बीच एक निश्चित स्थान ठहरा ले, कोई बीच की जगह, न हम इसके विरुद्ध जाएँ और न तू।"
20|59|कहा, "उत्सव का दिन तुम्हारे वादे का है और यह कि लोग दिन चढ़े इकट्ठे हो जाएँ।"
20|60|तब फ़िरऔन ने पलटकर अपने सारे हथकंडे जुटाए। और आ गया
20|61|मूसा ने उन लोगों से कहा, "तबाही है तुम्हारी; झूठ घड़कर अल्लाह पर न थोपो कि वह तुम्हें एक यातना से विनष्ट कर दे और झूठ जिस किसी ने भी घड़कर थोपा, वह असफल रहा।"
20|62|इसपर उन्होंने परस्पर बड़ा मतभेद किया औऱ और चुपके-चुपके कानाफूसी की
20|63|कहने लगे, "ये दोनों जादूगर है, चाहते है कि अपने जादू से तुम्हें तुम्हारे भूभाग से निकाल बाहर करें। और तुम्हारी उत्तम और उच्च प्रणाली को तहस-नहस करके रख दे।"
20|64|अतः तुम सब मिलकर अपना उपाय जुटा लो, फिर पंक्तिबद्ध होकर आओ। आज तो प्रभावी रहा, वही सफल है।"
20|65|वे बोले, "ऐ मूसा! या तो तुम फेंको या फिर हम पहले फेंकते हैं।"
20|66|कहा, "नहीं, बल्कि तुम्हीं फेंको।" फिर अचानक क्या देखते है कि उनकी रस्सियाँ और लाठियाँ उनके जादू से उनके ख़याल में दौड़ती हुई प्रतीत हुई
20|67|और मूसा अपने जी में डरा
20|68|हमने कहा, "मत डर! निस्संदेह तू ही प्रभावी रहेगा।
20|69|और डाल दे जो तेरे दाहिने हाथ में है। जो कुछ उन्होंने रचा है, वह उसे निगल जाएगा। जो कुछ उन्होंने रचा है, वह तो बस जादूगर का स्वांग है और जादूगर सफल नहीं होता, चाहे वह जैसे भी आए।"
20|70|अन्ततः जादूगर सजदे में गिर पड़े, बोले, "हम हारून और मूसा के रब पर ईमान ले आए।"
20|71|उसने कहा, "तुमने मान लिया उसको, इससे पहले कि मैं तुम्हें इसकी अनुज्ञा देता? निश्चय ही यह तुम सबका प्रमुख है, जिसने जादू सिखाया है। अच्छा, अब मैं तुम्हारा हाथ और पाँव विपरीत दिशाओं से कटवा दूँगा और खंजूर के तनों पर तुम्हें सूली दे दूँगा। तब तुम्हें अवश्य ही मालूम हो जाएगा कि हममें से किसकी यातना अधिक कठोर और स्थायी है!"
20|72|उन्होंने कहा, "जो स्पष्ट निशानियाँ हमारे सामने आ चुकी है उनके मुक़ाबले में सौगंध है उस सत्ता की, जिसने हमें पैदा किया है, हम कदापि तुझे प्राथमिकता नहीं दे सकते। तो जो कुछ तू फ़ैसला करनेवाला है, कर ले। तू बस इसी सांसारिक जीवन का फ़ैसला कर सकता है
20|73|हम तो अपने रब पर ईमान ले आए, ताकि वह हमारी खताओं को माफ़ कर दे औऱ इस जादू को भी जिसपर तूने हमें बाध्य किया। अल्लाह की उत्तम और शेष रहनेवाला है।" -
20|74|सत्य यह है कि जो कोई अपने रब के पास अपराधी बनकर आया उसके लिए जहन्नम है, जिसमें वह न मरेगा और न जिएगा
20|75|और जो कोई उसके पास मोमिन होकर आया, जिसने अच्छे कर्म किए होंगे, तो ऐसे लोगों के लिए तो ऊँचे दर्जें है
20|76|अदन के बाग़ है, जिनके नीचें नहरें बहती होंगी। उनमें वे सदैव रहेंगे। यह बदला है उसका जिसने स्वयं को विकसित किया--
20|77|और हमने मूसा की ओर प्रकाशना की, "रातों रात मेरे बन्दों को लेकर निकल पड़, और उनके लिए दरिया में सूखा मार्ग निकाल ले। न तो तुझे पीछा किए जाने औऱ न पकड़े जाने का भय हो और न किसी अन्य चीज़ से तुझे डर लगे।"
20|78|फ़िरऔन ने अपनी सेना के साथ उनका पीछा किया। अन्ततः पानी उनपर छा गया, जैसाकि उसे उनपर छा जाना था
20|79|फ़िरऔन ने अपनी क़ौम को पथभ्रष्ट किया और मार्ग न दिखाया
20|80|ऐ ईसराईल की सन्तान! हमने तुम्हें तुम्हारे शत्रु से छुटकारा दिया और तुमसे तूर के दाहिने छोर का वादा किया और तुमपर मग्न और सलवा उतारा,
20|81|"खाओ, जो कुछ पाक अच्छी चीज़े हमने तुम्हें प्रदान की है, किन्तु इसमें हद से आगे न बढ़ो कि तुमपर मेरा प्रकोप टूट पड़े और जिस किसी पर मेरा प्रकोप टूटा, वह तो गिरकर ही रहा
20|82|और जो तौबा कर ले और ईमान लाए और अच्छा कर्म करे, फिर सीधे मार्ग पर चलता रहे, उसके लिए निश्चय ही मैं अत्यन्त क्षमाशील हूँ।" -
20|83|"और अपनी क़ौम को छोड़कर तुझे शीघ्र आने पर किस चीज़ ने उभारा, ऐ मूसा?"
20|84|उसने कहा, "वे मेरे पीछे ही और मैं जल्दी बढ़कर आया तेरी ओर, ऐ रब! ताकि तू राज़ी हो जाए।"
20|85|कहा, "अच्छा, तो हमने तेरे पीछे तेरी क़ौम के लोगों को आज़माइश में डाल दिया है। और सामरी ने उन्हें पथभ्रष्ट कर डाला।"
20|86|तब मूसा अत्यन्त क्रोध और खेद में डूबा हुआ अपनी क़ौम के लोगों की ओर पलटा। कहा, "ऐ मेरी क़ौम के लोगों! क्या तुमसे तुम्हारे रब ने अच्छा वादा नहीं किया था? क्या तुमपर लम्बी मुद्दत गुज़र गई या तुमने यही चाहा कि तुमपर तुम्हारे रब का प्रकोप ही टूटे कि तुमने मेरे वादे के विरुद्ध आचरण किया?"
20|89|क्या वे देखते न थे कि न वह किसी बात का उत्तर देता है और न उसे उनकी हानि का कुछ अधिकार प्राप्त है और न लाभ का?
20|90|और हारून इससे पहले उनसे कह भी चुका था कि "मेरी क़ौम के लोगों! तुम इसके कारण बस फ़ितने में पड़ गए हो। तुम्हारा रब तो रहमान है। अतः तुम मेरा अनुसरण करो और मेरी बात मानो।"
20|91|उन्होंने कहा, "जब तक मूसा लौटकर हमारे पास न आ जाए, हम तो इससे ही लगे बैठे रहेंगे।"
20|92|उसने कहा, "ऐ हारून! जब तुमने देखा कि ये पथभ्रष्ट हो गए है, तो किस चीज़ ने तुम्हें रोका
20|93|कि तुमने मेरा अनुसरण न किया? क्या तुमने मेरे आदेश की अवहेलना की?"
20|94|उसने कहा, "ऐ मेरी माँ के बेटे! मेरी दाढ़ी न पकड़ और न मेरा सिर! मैं डरा कि तू कहेंगा कि तूने इसराईल की सन्तान में फूट डाल दी और मेरी बात पर ध्यान न दिया।"
20|95|(मूसा ने) कहा, "ऐ सामरी! तेरा क्या मामला है?"
20|96|उसने कहा, "मुझे उसकी सूझ प्राप्त हुई, जिसकी सूझ उन्हें प्राप्त॥ न हुई। फिर मैंने रसूल के पद-चिन्ह से एक मुट्ठी उठा ली। फिर उसे डाल दिया और मेरे जी ने मुझे कुछ ऐसा ही सुझाया।"
20|97|कहा, "अच्छा, तू जा! अब इस जीवन में तेरे लिए यही है कि कहता रहे, कोई छुए नहीं! और निश्चित वादा है, जो तेरे लिए एक निश्चित वादा है, जो तुझपर से कदापि न टलेगा। और देख अपने इष्ट-पूज्य को जिसपर तू रीझा-जमा बैठा था! हम उसे जला डालेंगे, फिर उसे चूर्ण-विचूर्ण करके दरिया में बिखेर देंगे।"
20|98|"तुम्हारा पूज्य-प्रभु तो बस वही अल्लाह है, जिसके अतिरिक्त कोई पूज्य-प्रभु नहीं। वह अपने ज्ञान से हर चीज़ पर हावी है।"
20|99|इस प्रकार विगत वृत्तांत हम तुम्हें सुनाते है और हमने तुम्हें अपने पास से एक अनुस्मृति प्रदान की है
20|102|जिस दिन सूर फूँका जाएगा और हम अपराधियों को उस दिन इस दशा में इकट्ठा करेंगे कि उनकी आँखे नीली पड़ गई होंगी
20|104|हम भली-भाँति जानते है जो कुछ वे कहेंगे, जबकि उनका सबसे अच्छी सम्मतिवाला कहेगा, "तुम तो बस एक ही दिन ठहरे हो।"
20|105|वे तुमसे पर्वतों के विषय में पूछते है। कह दो, "मेरा रब उन्हें छूल की तरह उड़ा देगा,
20|107|तुम उसमें न कोई सिलवट देखोगे और न ऊँच-नीच।"
20|108|उस दिन वे पुकारनेवाले के पीछे चल पड़ेंगे और उसके सामने कोई अकड़ न दिखाई जा सकेगी। आवाज़े रहमान के सामने दब जाएँगी। एक हल्की मन्द आवाज़ के अतिरिक्त तुम कुछ न सुनोगे
20|109|उस दिन सिफ़ारिश काम न आएगी। यह और बात है कि किसी के लिए रहमान अनुज्ञा दे और उसके लिए बात करने को पसन्द करे
20|110|वह जानता है जो कुछ उनके आगे है और जो कुछ उनके पीछे है, किन्तु वे अपने ज्ञान से उसपर हावी नहीं हो सकते
20|111|चेहरे उस जीवन्त, शाश्वत सत्ता के आगे झुकें होंगे। असफल हुआ वह जिसने ज़ुल्म का बोझ उठाया
20|112|किन्तु जो कोई अच्छे कर्म करे और हो वह मोमिन, तो उसे न तो किसी ज़ुल्म का भय होगा और न हक़ मारे जाने का
20|113|और इस प्रकार हमने इसे अरबी क़ुरआन के रूप में अवतरित किया है और हमने इसमें तरह-तरह से चेतावनी दी है, ताकि वे डर रखें या यह उन्हें होश दिलाए
20|114|अतः सर्वोच्च है अल्लाह, सच्चा सम्राट! क़ुरआन के (फ़ैसले के) सिलसिले में जल्दी न करो, जब तक कि वह पूरा न हो जाए। तेरी ओर उसकी प्रकाशना हो रही है। और कहो, "मेरे रब, मुझे ज्ञान में अभिवृद्धि प्रदान कर।"
20|115|और हमने इससे पहले आदम से वचन लिया था, किन्तु वह भूल गया और हमने उसमें इरादे की मज़बूती न पाई
20|116|और जब हमने फ़रिश्तों से कहा, "आदम को सजदा करो।" तो उन्होंने सजदा किया सिवाय इबलीस के, वह इनकार कर बैठा
20|117|इसपर हमने कहा, "ऐ आदम! निश्चय ही यह तुम्हारा और तुम्हारी पत्नी का शत्रु है। ऐसा न हो कि तुम दोनों को जन्नत से निकलवा दे और तुम तकलीफ़ में पड़ जाओ
20|118|तुम्हारे लिए तो ऐसा है कि न तुम यहाँ भूखे रहोगे और न नंगे
20|119|और यह कि न यहाँ प्यासे रहोगे और न धूप की तकलीफ़ उठाओगे।"
20|120|फिर शैतान ने उसे उकसाया। कहने लगा, "ऐ आदम! क्या मैं तुझे शाश्वत जीवन के वृक्ष का पता दूँ और ऐसे राज्य का जो कभी जीर्ण न हो?"
20|121|अन्ततः उन दोनों ने उसमें से खा लिया, जिसके परिणामस्वरूप उनकी छिपाने की चीज़े उनके आगे खुल गई और वे दोनों अपने ऊपर जन्नत के पत्ते जोड-जोड़कर रखने लगे। और आदम ने अपने रब की अवज्ञा की, तो वह मार्ग से भटक गया
20|122|इसके पश्चात उसके रब ने उसे चुन लिया और दोबारा उसकी ओर ध्यान दिया और उसका मार्गदर्शन किया
20|123|कहा, "तुम दोनों के दोनों यहाँ से उतरो! तुम्हारे कुछ लोग कुछ के शत्रु होंगे। फिर यदि मेरी ओर से तुम्हें मार्गदर्शन पहुँचे, तो जिस किसी ने मेरे मार्गदर्शन का अनुपालन किया, वह न तो पथभ्रष्ट होगा और न तकलीफ़ में पड़ेगा
20|124|और जिस किसी ने मेरी स्मृति से मुँह मोडा़ तो उसका जीवन संकीर्ण होगा और क़ियामत के दिन हम उसे अंधा उठाएँगे।"
20|125|वह कहेगा, "ऐ मेरे रब! तूने मुझे अंधा क्यों उठाया, जबकि मैं आँखोंवाला था?"
20|126|वह कहेगा, "इसी प्रकार (तू संसार में अंधा रहा था) । तेरे पास मेरी आयतें आई थी, तो तूने उन्हें भूला दिया था। उसी प्रकार आज तुझे भुलाया जा रहा है।"
20|127|इसी प्रकार हम उसे बदला देते है जो मर्यादा का उल्लंघन करे और अपने रब की आयतों पर ईमान न लाए। और आख़िरत की यातना तो अत्यन्त कठोर और अधिक स्थायी है
20|128|फिर क्या उनको इससे भी मार्ग न मिला कि हम उनसे पहले कितनी ही नस्लों को विनष्ट कर चुके है, जिनकी बस्तियों में वे चलते-फिरते है? निस्संदेह बुद्धिमानों के लिए इसमें बहुत-सी निशानियाँ है
दैवला तल्ला, हल्द्वानी तहसील
दैवला तल्ला, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
भोयरी
भोयरी बैतूल, छिंदवाड़ा, वर्धा क्षेत्र में   भोयर जाति के  लोगो द्वारा बोली जाने वाली एक भारतीय-आर्य भाषा हिंदी की उपभाषा  है यह राजस्थानी मालवी की एक बोली के रूप में नामित है।  जो की,   2011 की भारतीय जनगणना रिपोर्ट द्वारा 'हिंदी की बोली' के रूप में नामित उपभाषा में से एक है। भोयर लोगो द्वारा यह बोली बोले जाने के कारन इस बोली का नाम भोयरी पड़ा ! श्री गियरसन द्वारा किये पहले भाषा सर्वे में भोयरी का उल्लेख है
श्रुतकीर्ति, द्रौपदी पुत्र
श्रुतकीर्ति अर्जुन का पुत्र था। उसने कुरुसेना के बहुत से योद्धाओं को परास्त किया और अपने भाइयों के साथ मिलकर भूरिश्रेवास के बहुत से भाइयों और, दुर्योधन, दु:शासन और अन्य कौरवों के पुत्रों का वध किया।
१८ वें दिन युद्ध समाप्त होने के पश्चात् रात्री में श्रुतकीर्ति और उसके अन्य भाइयों का अश्वत्थामा ने सोते समय वध कर दिया।
रिमी सेन
रिमी सेन (রিমি সেন, जन्म: 21 सितंबर, 1988) हिन्दी फ़िल्मों की एक अभिनेत्री हैं।
व्यक्तिगत जीवन
रिमी सेन का असली नाम शुभोमित्रा सेन है। उनका जन्म 21 सितंबर 1988 को कोलकाता, पश्चिम बंगाल में हुआ था।
फिल्मी सफर
रिमी की पहली हिन्दी फिल्म हंगामा थी। उसके बाद वो बाग़बान में छोटे से रोल में दिखीं। उनकी कुछ सफल फिल्में हैं:- धूम, दीवाने हुए पागल, फिर हेरा फेरी और गोलमाल। बिग बॉस 9 में वो हिस्सा ले चुकी है। 2017 में उन्होंने भाजपा की सदस्यता ली।
राहुल सिन्हा
राहुल सिन्हा एक भारतीय नेता और भारतीय जनता पार्टी की पश्चिम बंगाल इकाई के मौजूदा अध्यक्ष हैं।
वेट्टार नदी
वेट्टार नदी (Vettar River) भारत के तमिल नाडु राज्य में बहने वाली एक नदी है। यह वेन्नार नदी की एक वितरिका है, जो वेन्नार से शाखा बनाकर निकलती है और बंगाल की खाड़ी में बह जाती है। वेन्नार नदी स्वयं कावेरी नदी की एक प्रमुख शाखा नदी है।
खाया जोंडो
खाया ज़ोंडो (जन्म 7 मार्च 1990) एक दक्षिण अफ्रीकी क्रिकेटर हैं। उन्हें 2015 अफ्रीका टी 20 कप के लिए केजेड इनलैंड टीम में शामिल किया गया था। उन्होंने फरवरी 2018 में दक्षिण अफ्रीका क्रिकेट टीम के लिए अंतरराष्ट्रीय क्रिकेट में पदार्पण किया।
बिंदपुर गाँव, बेगूसराय (बेगूसराय)
बिंदपुर बेगूसराय, बेगूसराय, बिहार स्थित एक गाँव है।
पितृवंश समूह एच
मनुष्यों की आनुवंशिकी (यानि जॅनॅटिक्स) में पितृवंश समूह एच या वाए-डी॰एन॰ए॰ हैपलोग्रुप H एक पितृवंश समूह है। यह पितृवंश स्वयं पितृवंश समूह ऍफ़ से उत्पन्न हुई एक शाखा है। इस पितृवंश के पुरुष अधिकतर भारतीय उपमहाद्वीप में ही मिलते हैं, हालाँकि यूरोप में रोमा समुदाय के भी कुछ पुरुष इसके वंशज हैं, क्योंकि उनमें से बहुत भारतीय मूल के हैं। भारत में यह आदिवासियों में २५-३५% पुरुषों में पाया जाता है और सुवर्ण समुदायों के लगभग १०% पुरुषों में। मध्य पूर्व और मध्य एशिया के कुर्द, ईरानी, ताजिक, उइग़ुर और अन्य समुदायों में भी यह १% से १२% पुरुषों में पाया गया है। माना जाता है के पितृवंश समूह एच जिस पुरुष के साथ आरम्भ हुआ वह आज से २०,०००-३०,००० साल पहले दक्षिण एशिया का रहने वाला था।
अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
ब्रह्मोत्सवम
ब्रह्मोत्सवम श्रीकांत अड्डाला द्वारा लिखित और निर्देशित  निर्मित एक आगामी तेलुगू, ड्रामा फिल्म है जो पीवीपी सिनेमा के बैनर तले प्रसाद वी पोत्लुरी द्वारा निर्मित की गई है। इस फिल्म में महेश बाबू, सामन्था रूथ प्रभु, काजल अग्रवाल और प्रणिता सुभाष मुख्य भूमिकाओं में हैं। मिकी जे मेयर ने फिल्म का संगीत और मणि शर्मा ने पार्श्व संगीत स्कोर तैयार किया है। जबकि आर रत्नवेलु  और कोटागिरी वेंकटेश्वर राव ने क्रमशः फिल्म के छायांकन और संपादन का भार संभाला है। प्रिंसिपल फोटोग्राफी पर शुरूआती काम 31 मई 2015 को आरंभ हुआ। यह फिल्म 20 मई, 2016 को दुनिया भर में रिलीज के लिए  निर्धारित की गई है।
मुज़ताग़ अता
नाम का उच्चारण
मुज़ताग़ अता के नाम में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।